FI Euroopan unionin virallinen lehti L 108/13

KOMISSION TÄYTÄNTÖÖNPANOASETUS (EU) N:o 367/2014,

annettu 10 päivänä huhtikuuta 2014,

maataloustukirahaston menoihin käytettävissä olevan nettomäärän vahvistamisesta

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon yhteisen maatalouspolitiikan rahoituksesta, hallinnoinnista ja seurannasta ja neuvoston asetusten (ETY) N:o 352/78, (EY) N:o 165/94, (EY) N:o 2799/98, (EY) N:o 814/2000, (EY) N:o 1290/2005 ja (EY) N:o 485/2008 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1306/2013 (1) ja erityisesti sen 16 artiklan 2 kohdan,

sekä katsoo seuraavaa:

(1) Asetuksen (EU) N:o 1306/2013 16 artiklan 1 kohdan mukaisesti Euroopan maatalouden tukirahaston (maataloustukirahaston) menojen vuotuinen enimmäismäärä muodostuu sille neuvoston asetuksen (EU, Euratom) N:o 1311/2013 (2) liitteen I mukaisesti markkinoihin liittyville menoille ja suorille tuille vahvistetuista enimmäismääristä.

(2) Neuvoston asetuksen (EY) N:o 73/2009 (3) 10 c artiklan 2 kohdassa säädetään, että mainitun asetuksen 10 b artiklan 5 kohdassa tarkoitetusta vapaaehtoisesta mukauttamisesta aiheutuvat määrät ja ne määrät, jotka aiheutuvat mainitun asetuksen 136 artiklan soveltamisesta, asetetaan Euroopan maaseudun kehittämisen maatalousrahaston (maaseuturahaston) käytettäviksi varainhoitovuodeksi 2014.

(3) Komission täytäntöönpanopäätöksellä 2013/146/EU (4) vahvistetaan Yhdistyneessä kuningaskunnassa kalenterivuoden 2013 osalta sovellettavasta vapaaehtoisesta mukauttamisesta johtuva määrä. Kyseinen määrä olisi asetettava maaseuturahaston käytettäväksi vuonna 2014.

(4) Asetuksen (EY) N:o 73/2009 136 artiklassa säädetään, että jäsenvaltioilla oli lupa päättää 1 päivään elokuuta 2009 mennessä asettaa käytettäväksi mainitun asetuksen 69 artiklan 7 kohdan mukaisesti laskettava määrä varainhoitovuodesta 2011 alkaen maaseuturahastosta rahoitettaviin maaseudun kehittämisohjelmiin annettavaa unionin tukea varten sen sijaan, että ne soveltaisivat mainitun asetuksen 69 artiklan 6 kohdan a alakohtaa. Siirrettävissä olevat määrät on laskettu ja vahvistettu komission asetuksen (EY) N:o 1120/2009 (5) liitteessä III.

(5) Asetuksen (EY) N:o 73/2009 136 b artiklassa, sellaisena kuin se on lisättynä Euroopan parlamentin ja neuvoston asetuksella (EU) N:o 1310/2013 (6), säädetään, että jäsenvaltiot, jotka ovat asetuksen (EY) N:o 73/2009 136 artiklan mukaisesti päättäneet asettaa käytettäväksi varainhoitovuodesta 2011 lähtien tietyn määrän maaseuturahastosta rahoitettaviin maaseudun kehittämisohjelmiin annettavaa unionin tukea, asettavat määrät edelleen mainitun asetuksen liitteen VIII a, sellaisena kuin se on lisättynä asetuksella (EU) N:o 1310/2013, mukaisesti käytettäväksi varainhoitovuodelle 2015 maaseuturahastosta rahoitettaviin maaseudun kehittämisohjelmiin.

(6) Sen vuoksi asetuksen (EY) N:o 73/2009 liitteessä VIII a Saksalle ja Ruotsille vahvistetut määrät on asetettava maaseuturahastosta rahoitettavien maaseudun kehittämisohjelmien käytettäviksi varainhoitovuodeksi 2015.

(7) Euroopan parlamentin ja neuvoston asetuksen (EU) N:o 1307/2013 (7) 66 artiklan 1 kohdassa säädetään, että jäsenvaltion, joka on soveltanut neuvoston asetuksen (EY) N:o 637/2008 (8) 4 artiklan 1 kohdan ensimmäistä alakohtaa, on siirrettävä mainitun asetuksen 5 artiklan 1 kohdan mukaisesti käytettävissä olevat asiaan kuuluvat vuotuiset määrärahat maaseuturahastolle siten, että siirto tulee voimaan 1 päivänä tammikuuta 2014. Kreikka on soveltanut asetuksen (EY) N:o 637/2008 4 artiklan 1 kohdan ensimmäistä alakohtaa.

(8) Sen vuoksi on aiheellista vahvistaa maataloustukirahaston menoihin varainhoitovuosiksi 2014–2020 käytettäväksi asetettava nettomäärä. Selvyyden vuoksi myös maaseuturahaston käytettäväksi asetettavat määrät olisi julkaistava,

ON HYVÄKSYNYT TÄMÄN ASETUKSEN:

1 artikla

Euroopan maatalouden tukirahaston (maataloustukirahaston) menoihin käytettävissä oleva nettomäärä sekä Euroopan maaseudun kehittämisen maatalousrahaston (maaseuturahaston) asetuksen (EY) N:o 73/2009 10 c artiklan 2 kohdan sekä 136 ja 136 b artiklan ja asetuksen (EU) N:o 1307/2013 66 artiklan 1 kohdan nojalla varainhoitovuosiksi 2014–2020 käytettävissä olevat määrät vahvistetaan tämän asetuksen liitteessä.

2 artikla

Tämä asetus tulee voimaan seitsemäntenä päivänä sen jälkeen, kun se on julkaistu Euroopan unionin virallisessa lehdessä.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 10 päivänä huhtikuuta 2014. Komission puolesta Puheenjohtaja José Manuel BARROSO

(1) EUVL L 347, 20.12.2013, s. 549.

(2) Neuvoston asetus (EU, Euratom) N:o 1311/2013, annettu 2 päivänä joulukuuta 2013, vuosia 2014–2020 koskevan monivuotisen rahoituskehyksen vahvistamisesta (EUVL L 347, 20.12.2013, s. 884).

(3) Neuvoston asetus (EY) N:o 73/2009, annettu 19 päivänä tammikuuta 2009, yhteisen maatalouspolitiikan suoria tukijärjestelmiä koskevista yhteisistä säännöistä ja tietyistä viljelijöiden tukijärjestelmistä sekä asetusten (EY) N:o 1290/2005, (EY) N:o 247/2006, (EY) N:o 378/2007 muuttamisesta ja asetuksen (EY) N:o 1782/2003 kumoamisesta (EUVL L 30, 31.1.2009, s. 16).

(4) Komission täytäntöönpanopäätös 2013/146/EU, annettu 20 päivänä maaliskuuta 2013, Yhdistyneessä kuningaskunnassa kalenterivuoden 2013 osalta sovellettavasta vapaaehtoisesta mukauttamisesta johtuvista määristä (EUVL L 82, 22.3.2013, s. 58).

(5) Komission asetus (EY) N:o 1120/2009, annettu 29 päivänä lokakuuta 2009, yhteisen maatalouspolitiikan suoria tukijärjestelmiä koskevista yhteisistä säännöistä ja tietyistä viljelijöiden tukijärjestelmistä annetun neuvoston asetuksen (EY) N:o 73/2009 III osastossa säädetyn tilatukijärjestelmän täytäntöönpanoa koskevista yksityiskohtaisista säännöistä (EUVL L 316, 2.12.2009, s. 1).

(6) Euroopan parlamentin ja neuvoston asetus (EU) N:o 1310/2013, annettu 17 päivänä joulukuuta 2013, eräistä maaseudun kehittämisen maatalousrahastosta (maaseuturahasto) myönnettävää tukea koskevista siirtymäsäännöksistä, Euroopan parlamentin ja neuvoston asetuksen (EU) N:o 1305/2013 muuttamisesta varojen ja niiden jaon osalta vuonna 2014 sekä neuvoston asetuksen (EY) N:o 73/2009 ja Euroopan parlamentin ja neuvoston asetusten (EU) N:o 1307/2013, (EU) N:o 1306/2013 ja (EU) N:o 1308/2013 muuttamisesta niiden soveltamisen osalta vuonna 2014 (EUVL L 347, 20.12.2013, s. 865).

(7) Euroopan parlamentin ja neuvoston asetus (EU) N:o 1307/2013, annettu 17 päivänä joulukuuta 2013, yhteisen maatalouspolitiikan tukijärjestelmissä viljelijöille myönnettäviä suoria tukia koskevista säännöistä ja neuvoston asetuksen (EY) N:o 637/2008 ja neuvoston asetuksen (EY) N:o 73/2009 kumoamisesta (EUVL L 347, 20.12.2013, s. 608).

(8) Neuvoston asetus (EY) N:o 637/2008, annettu 23 päivänä kesäkuuta 2008, asetuksen (EY) N:o 1782/2003 muuttamisesta sekä puuvilla-alan kansallisten rakenneuudistusohjelmien käyttöönotosta (EUVL L 178, 5.7.2008, s. 1).